เทศบาลเมืองกำแพงเพชร (จังหวัดสงขลา)

กำแพงเพชร เป็นเทศบาลเมืองซึ่งมีอาณาเขตครอบคลุมพื้นที่หมู่ 4, 6–7, 9–13 และพื้นที่บางส่วนของหมู่ 2, 5 และ 8 ของตำบลกำแพงเพชร (เฉพาะนอกเขตเทศบาลตำบลกำแพงเพชร) ในอำเภอรัตภูมิ จังหวัดสงขลา คน เทศบาลเมืองกำแพงเพชรเดิมมีฐานะเป็นสภาตำบลกำแพงเพชรใน พ.ศ. 2517 และยกฐานะเป็นองค์การบริหารส่วนตำบลกำแพงเพชรใน พ.ศ. 2538
ในวันที่ 5 กรกฎาคม พ.ศ. 2554 เขตองค์การบริหารส่วนตำบลกำแพงเพชร อำเภอรัตภูมิ ได้มีการยื่นจัดตั้งเป็นเทศบาลเมือง ในขณะนั้น ณ เดือนมิถุนายนมีประชากร 15,408 คน พื้นที่ทั้งหมด 72,146.66 ไร่ (คิดเป็น 115.434 ตารางกิโลเมตร) มีรายได้พอแก่การปฏิบัติหน้าที่อันต้องทำตามที่กฎหมายกำหนดไว้ จึงจัดตั้งขึ้นเป็น เทศบาลเมืองกำแพงเพชร โดยมี จ.ส.ต.จรูญ เรืองฤทธ์ เป็นนายกเทศมนตรีเมืองกำแพงเพชรคนแรก ในเดือนมีนาคม พ.ศ. 2567 มีจำนวนประชากรในเขตเทศบาลทั้งหมด 17,136 คน

**ภูมิศาสตร์**
เทศบาลเมืองกำแพงเพชรอยู่ติดกับเทศบาลตำบลกำแพงเพชร (ชุมชนที่ตั้งที่ว่าการอำเภอรัตภูมิ) ห่างจากที่ว่าการอำเภอรัตภูมิประมาณ 3 กิโลเมตร และอยู่ห่างจากนครสงขลาเป็นระยะทาง 60 กิโลเมตร ห่างจากเมืองสตูล 70 กิโลเมตร ห่างจากเมืองพัทลุง 70 กิโลเมตร และอยู่ห่างจากนครหาดใหญ่เพียง 30 กิโลเมตร เป็นที่ราบพื้นที่บางส่วนเป็นภูเขาสูงอยู่ทางด้านทิศใต้ของตำบล แหล่งน้ำส่วนใหญ่มีต้นกำเนิดจากเทือกเขาทางด้านทิศตะวันตกซึ่งอยู่ในเขตพื้นที่ตำบลท่าชะมวง มีคลองสายหลักไหลผ่านคือ คลองภูมีหรือคลองรัตภูมิ คลองเขาร้อน คลองยางแดงและคลองหินดำ

**ที่ตั้งและอาณาเขต**
เทศบาลเมืองกำแพงเพชรมีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับเทศบาลตำบลกำแพงเพชร เทศบาลตำบลคูหาใต้ และองค์การบริหารส่วนตำบลควนรู- ทิศตะวันออก ติดต่อกับองค์การบริหารส่วนตำบลรัตภูมิ และเทศบาลตำบลบางเหรียง (อำเภอควนเนียง)- ทิศใต้ ติดต่อกับเทศบาลตำบลท่าช้าง (อำเภอบางกล่ำ) และองค์การบริหารส่วนตำบลฉลุง (อำเภอหาดใหญ่)- ทิศตะวันตก ติดต่อกับองค์การบริหารส่วนตำบลท่าชะมวง

**การศึกษา**
ในปัจจุบันเทศบาลเมืองกำแพงเพชร มีสถานศึกษาสังกัดสำนักงานเขตพื้นที่การศึกษาประถมศึกษาสงขลาเขต 2 จังหวัดสงขลา จำนวน 8 โรง สังกัดสำนักงานเขตพื้นที่การศึกษามัธยมศึกษา เขต 16 จำนวน 1 โรง สังกัดสำนักบริหารงานคณะกรรมการส่งเสริมการศึกษาเอกชน (สช.) จำนวน 1 โรง มีศูนย์พัฒนาเด็กเล็ก ซึ่งได้รับการถ่ายโอนมาจากพัฒนาชุมชน 3 แห่ง และ เทศบาลเมืองกำแพงเพชร จัดตั้งขึ้นเอง 3 แห่ง

**สาธารณสุข**
ในเขตเทศบาลเมืองกำแพงเพชรมี โรงพยาบาลส่งเสริมสุขภาพตำบล (รพ.สต.)ทั้งสิ้นจำนวน 2 แห่ง คลินิกชุมชน 1 แห่ง มีบุคลากรทางการแพทย์จำนวน 14 คน นอกจากนี้ ยังมีศูนย์สาธารณสุขมูลฐานชุมชน 11 แห่ง ประจำทุกหมู่บ้าน มีสมาชิกอาสาสมัครสาธารณสุขหมู่บ้าน (อสม.) จำนวน 239 คน คอยให้บริการ ด้านสาธารณสุข

**เศรษฐกิจ**
เทศบาลเมืองกำแพงเพชรมีเส้นทางทางหลวงแผ่นดินหมายเลข 4 (ตอนสี่แยกคูหา-หาดใหญ่) ทางหลวงแผ่นดินหมายเลข 43 และเส้นทางคมนาคมถนนลาดยาง 37 สาย ถนนคอนกรีต 18 สายตัดผ่านพื้นที่ทำให้มีโรงงานตั้งอยู่ในพื้นที่จำนวนมากกว่า 30 โรงงาน ได้แก่ - บริษัท บี.เจ.พรีคาสท์ จำกัด ตั้งอยู่ที่หมู่ 2 ประกอบกิจการผนังคอนกรีตสำเร็จรูป- บริษัท สยามทักษิณไวท์ จำกัด ตั้งอยู่ที่หมู่ 4 ประกอบกิจการผลิตแผ่นพื้นสำเร็จรูปสำหรับถนน คสล.- บริษัท เฟลเท็กซ์ จำกัด (สาขารัตภูมิ) ตั้งอยู่ที่หมู่ 5 ประกอบกิจการรับซื้อน้ำยางข้น- บริษัท เค อาร์ พาราวู้ด จำกัด ตั้งอยู่ที่หมู่ 5 ประกอบกิจการแปรรูปไม้ยางพารา- บริษัท เซาท์เทิร์น วีนิเอเบิ้ล เอนเนอร์จี ตั้งอยู่ที่หมู่ 5 ประกอบกิจการขี้เลื่อยอัดแท่ง- บริษัท บี เทค อินดัสตรี จำกัด ตั้งอยู่ที่หมู่ 6 ประกอบกิจการผลิตน้ำยางข้น- บริษัท เทคแคมอุตสาหกรรม จำกัด ตั้งอยู่ที่หมู่ 6 ประกอบกิจการผลิตถุงยางพลาสติก- บริษัท SHL พาราวู้ด จำกัด ตั้งอยู่ที่หมู่ 6 ประกอบกิจการไม้แปรรูป- บริษัท อาคเนย์คอนกรีต จำกัด (โรง 1-2) ตั้งอยู่ที่หมู่ 6 ประกอบกิจการเสาเข็มและพื้นสำเร็จรูป- บริษัท กลุ่มสยามบรรจุภัณฑ์ จำกัด ตั้งอยู่ที่หมู่ 6 ประกอบกิจการผลิตกล่องกระดาษ- บริษัท พี เอส ซี กรุ๊ป จำกัด ตั้งอยู่ที่หมู่ 6 ประกอบกิจการผลิตท่อคอนกรีต- บริษัทผลิตภัณฑ์และวัตถุก่อสร้าง จำกัด ตั้งอยู่ที่หมู่ 6 ประกอบกิจการผลิตเสาเข็มคอนกรีต- บริษัท ไฮเทค ฟาสเทนเนอร์ เมนูเฟคเจอร์ ประเทศไทย จำกัด ตั้งอยู่ที่หมู่ 6 ประกอบกิจการผลิต น็อต สกรู- บริษัท เอสจีเอ็มพีจำกัด ตั้งอยู่ที่หมู่ 6 ประกอบกิจการผลิตถุงมือ- หจก. หาดใหญ่เรืองชัยการโยธา ตั้งอยู่ที่หมู่ 6 ประกอบกิจการผสมแอสฟัลท์ติก- บริษัท เอส.เอช.แอล.พาราวู้ด จำกัด ตั้งอยู่ที่หมู่ 6 ประกอบกิจการแปรรูปไม้ยางพารา- บริษัท ดิ อีเนอร์ยี่ เอ็กเพรส จำกัด ตั้งอยู่ที่หมู่ 7 ประกอบกิจการขี้เลื่อยอัดแท่ง- บริษัท ทวีชัย ฟู้ด แมนูแฟคเจอริ่ง จำกัด ตั้งอยู่ที่หมู่ 7 ประกอบกิจการอาหารกระป๋อง- บริษัท ฟุกเทียนเนเจอรัล เฮิร์บ (ผลิตภัณฑ์ตราดอกดาวเรือง) 1992 ตั้งอยู่ที่หมู่ 7 ประกอบกิจการโรงสีข้าว- บริษัท กู๊ดแพคมานูแฟคเจอริ่ง จำกัด ตั้งอยู่ที่หมู่ 7 ประกอบกิจการผลิตตะแกรงสำเร็จรูปสำหรับใส่ยางแท่ง- บริษัท บี ไรท์ รับเบอร์ จำกัด ตั้งอยู่ที่หมู่ 9 ประกอบกิจการผลิตยางแผ่น- บริษัท เมอร์กาโต้ เมดิคัล (ไทยแลนด์) จำกัด ตั้งอยู่ที่หมู่ 12 ประกอบกิจการผลิตถุงมือ- บริษัท ภาคใต้อุตสาหกรรมท่อน้ำไทย จำกัด ตั้งอยู่ที่หมู่ 13 ประกอบกิจการผลิตท่อน้ำ พีวีซี- บริษัท ไทยเทครับเบอร์คอเปอร์เรชั่น จำกัด ตั้งอยู่ที่หมู่ 13 ประกอบกิจการผลิตยางแผ่น- บริษัทซีพีเอฟ (ประเทศไทย) จำกัด(มหาชน) หนองข้อง ตั้งอยู่ที่หมู่ 13 ประกอบกิจการเลี้ยงสัตว์- บริษัท เบทาโกร ภาคใต้ จำกัด (โรงงาน) และบริษัท เบทาโกร ภาคใต้ จำกัด (ฟาร์ม) ตั้งอยู่ที่หมู่ 13 ประกอบกิจการผลิตอาหารสัตว์และเลี้ยงสัตว์- บริษัท ซีพีเอฟ (ประเทศไทย) จำกัด(มหาชน) แพรกสุวรรณ ตั้งอยู่ที่หมู่ 13 ประกอบกิจการเลี้ยงสัตว์- บริษัท ไทยกู๊ดแลนด์รับเบอร์ จำกัด ตั้งอยู่ที่หมู่ 13 ประกอบกิจการผลิตยางแผ่น- บริษัท ไทยสินกิจ จำกัด ตั้งอยู่ที่หมู่ 13 ประกอบกิจการผลิตแปรรูปหินแกรนิต- บริษัท วินเท็กซ์ รับเบอร์ อินดัสตรี้ จำกัด ตั้งอยู่ที่หมู่ 13 ประกอบกิจการน้ำยางข้น- บริษัท พีแอนด์ซีปิโตรเลียม จำกัด ตั้งอยู่ที่หมู่ 13 ประกอบกิจการน้ำมัน- บริษัท แอล เอ ซี ชิพเมนท์เซอร์วิส จำกัด ตั้งอยู่ที่หมู่ 13 ประกอบกิจการผลิตแผ่นเหล็ก

**ภาพ**
ไฟล์:Kamphaeng Phet, Rattaphum District, Songkhla 90180, Thailand - panoramio (1).jpg|ถนนเชื่อมต่อหมู่บ้านในเขตเทศบาลเมืองกำแพงเพชร
ไฟล์:Kamphaeng Phet, Rattaphum District, Songkhla 90180, Thailand - panoramio (2).jpg|มัสยิดในเขตเทศบาลเมืองกำแพงเพชร
ไฟล์:Kamphaeng Phet, Rattaphum District, Songkhla 90180, Thailand - panoramio (5).jpg|ถนนเชื่อมต่อหมู่บ้านในเขตเทศบาลเมืองกำแพงเพชร
ไฟล์:Kamphaeng Phet, Rattaphum District, Songkhla 90180, Thailand - panoramio (4).jpg|สวนยางพาราในเขตเทศบาลเมืองกำแพงเพชร

**อ้างอิง**

**แหล่งข้อมูลอื่น**
  เว็บไซต์เทศบาลเมืองกำแพงเพชร
กำแพงเพชร
หมวดหมู่:อำเภอรัตภูมิ